Kiss All the Time. Disco, Occasionally

**Kiss All the Time. Disco, Occasionally** on brittiläisen laulaja-lauluntekijä Harry Stylesin neljäs studioalbumi, joka julkaistiin 6. maaliskuuta 2026 Erskinen ja Columbia Recordsin kautta. Albumin on tuottanut Stylesin pitkäaikaiset yhteistyökumppanit Kid Harpoon ja Tyler Johnson ja sitä on äänitetty sekä Berliinissä että Lontoossa. 

Albumin ensimmäinen single ”Aperture” julkaistiin 22. tammikuuta 2026 ja toinen single ”American Girls” samanaikaisesti albumin kanssa 6. maaliskuuta 2026. Molemmat kappaleet nousivat Yhdysvaltain Billboard Hot 100 -listalla viiden ensimmäisen joukkoon. Albumi nousi listaykköseksi Yhdysvaltain Billboard 200 -listalla, Britannian albumilistalla ja Suomen virallisella listalla.

## Taustaa ja äänitys
Styles julkaisi albumit *[[Harry Styles (albumi)|Harry Styles]]*, *[[Fine Line]]* ja *[[Harry’s House]]* vuosien 2017 ja 2022 välillä. Kahta viimeisintä albumia hän edisti 22 kuukautta kestäneellä Love On Tour -kiertueella, joka loppui heinäkuussa 2023. Kiertueen jälkeen Styles nähtiin julkisuudessa vain satunnaisesti. Elokuussa 2022 hän kertoi, että ideoi neljännettä albumiaan ja hänen epäiltiin alkaneen äänittämään sitä, kun Styles oli nähty Rak Studiosilla Lontoossa. Toukokuussa 2025 Stylesin uutisoitiin muuttaneen Berliiniin työstämään neljännettä albumiaan. Styles on kertonut albumin olevan hyvin inspiroitunut LCD Soundsystem -yhtyeestä.

Styles kirjoitti albumin Kid Harpoonin ja Tyler Johnsonin kanssa, jotka ovat tehneet yhteistyötä koko Stylesin soolouran ajan. Harpoon tuotti kappaleen kaikki 12 kappaletta ja Johnson oli mukana seitsemän kappaleen tuotannossa.

## Julkaisu ja markkinointi
Stylesin Youtube-kanavalle ladattiin 27. joulukuuta 2025 kahdeksan minuutin video, jonka nimi oli ”Forever, Forever”. Siinä nähtiin materiaalia hänen Love On Tour  -kiertueen viimeisestä konsertista. Videossa Styles esittää konserttia varten sävelletyn kappaleen ja lopussa näkyy teksti ”We Belong Together”. 12. tammikuuta 2026 monissa kaupungeissa ympäri maailmaa löydettiin julisteita, joissa teksti oli näkyvässä osassa. Julisteet johdatti Stylesin fanit uudelle nettisivulle, josta heidät johdatettiin WhatsApp-keskusteluun. Kaksi päivää myöhemmin faneille lähetettiin ääniviesti, jossa Styles mumisee ”we belong together” (). Albumi *Kiss All the Time. Disco, Occasionally* julkistettiin 15. tammikuuta. Albumin ensimmäinen single ”Aperture” julkaistiin 22. tammikuuta 2026. Kappaleen on tuottanut Kid Harpoon. Samana päivänä Styles julkisti Together, Together -kiertueen, joka koostuu konserttiputkista seitsemässä eri kaupungissa. Albumin kappalelista julkistettiin seuraavana päivänä. 

Albumin toinen single ”American Girls” julkaistiin samana päivänä kuin albumi julkaistiin 6. maaliskuuta. Styles esiintyi myös Manchesterin Co-op Live -areenalla juhlistaakseen albumin julkaisua. Konsertti julkaistiin Netflixissä nimellä *Harry Styles: One Night in Manchester* kaksi päivää myöhemmin.

## Vastaanotto
Arvosteluja keräävän Metacritic -sivuston mukaan *Kiss All the Time. Disco, Occasionally.* sai ”yleisesti ottaen suotuisia arvosteluja” yhdeksän kriitikon antaman pistemäärän painotetun keskiarvon perusteella, joka oli 76/100.

### Arvosteluja
* Metacritic: 76/100
* *[[Financial Times]]*: 
* *[[The Guardian]]*: 
* *[[Helsingin Sanomat]]*: 
* *[[The Independent]]*: 
* *[[New Musical Express|NME]]*: 
* *[[Rolling Stone]]*: 

### Kaupallinen menestys
*Kiss All the Time. Disco, Occasionally* nousi Britannian albumilistan ykkössijalle myyden ensimmäisellä viikolla 183 045 kappaletta tehden siitä Stylesin isoimman ensimmäisen viikon myyntimäärän. Yhdysvalloissa albumi myi ensimmäisellä viikollaan 430 000 kappaletta nousten Billboard 200 -listan kärkeen. Stylesistä tuli toinen miesartisti, jonka ensimmäiset neljä albumia ovat nousseet listan kärkeen. Suomessa albumi nousi Suomen virallisen listan ykkösijalle heti julkaisunsa jälkeen.

## Kappaleet

## Lähteet